laion/Wikipedia-Exotic huggingface dataset:
ג'ואן קירנר

ג'ואן אליזבת קירנר AC (באנגלית: Joan Elizabeth Kirner; שם נעורים: הוד; 20 ביוני 1938 – 1 ביוני 2015) הייתה פוליטיקאית אוסטרלית, שכיהנה כמושלת מדינת ויקטוריה ה-42 מטעם מפלגת הלייבור. קירנר הייתה האישה הראשונה שנבחרה לתפקיד מושלת מדינת ויקטוריה וגם היחידה. לפני כניסתה לפוליטיקה, קירנר הייתה מורה ופעילה חברתית בנושא החינוך הציבורי בוויקטוריה. נולדה בשם ג'ואן אליזבת הוד למשפחה ממעמד הפועלים בפרוור אסנדון (Essendon) של מלבורן, אוסטרליה. היא הייתה בת יחידה לבריל (לבית קול) ולג'ון הוד. אביה היה מכונאי ואמה הייתה מורה למוזיקה וגננת. בשנת 1957 סיימה תואר ראשון באוניברסיטת מלבורן, ובנוסף קיבלה רישיון לעסוק בהוראה. היא לימדה בבתי ספר ציבוריים ונישאה ב-1960 לרון קירנר, מורה שהכירה במהלך עבודתה בבית הספר. כשבנה הלך לגן, קירנר גילתה כי יש רק מורה אחד על יותר כיתה של 50 ילדים. היא החלה במחאה עד שבתי הספר והגנים יקבלו עוד כיתות ומורים נוספים. היא הייתה פעילה בארגוני חינוך שונים בוויקטוריה. היא הייתה חברה בהנהגת ההורים של בתי הספר הציבוריים בוויקטוריה, וכיהנה כנשיאת הארגון בין השנים 1971–1977. בשנת 1978 הצטרפה למפלגת הלייבור ובשנת 1982 היא נבחרה לבית העליון של הפרלמנט של ויקטוריה מטעם מחוז מערב מלבורן. בשנת 1985 מונתה לשרת שימור היערות והאדמות בקבינט מדינת ויקטוריה, ב-1988 נבחרה לבית התחתון של הפרלמנט של ויקטוריה מטעם אזור הבחירה ויליאמסטאון (Williamstown). היא מונתה לשרת החינוך ולסגנית מושל ויקטוריה. במהלך כהונתה כשרת חינוך, היא השיקה את תעודת ההשכלה של ויקטוריה (Victorian Certificate of Education). תעודת השכלה זו, שמטרתה הייתה להפחית את אחוזי הנשירה מבתי הספר בוויקטוריה, התמקדה פחות בבחינות החיצוניות ויותר בפרויקטים בבית הספר. בשנת 1990 פרש המושל ג'ון קיין מתפקידו, וקירנר מונתה במקומו למושלת מדינת ויקטוריה. היא הייתה האישה הראשונה בתפקיד זה במדינת ויקטוריה, והאישה השנייה בכל אוסטרליה שכיהנה כמושלת. בתחילת כהונתה סבלה ויקטוריה ממיתון, והמהלכים הכלכליים שביצעה הממשלה בראשותה, נתקלו בהתנגדות מצד איגודי העובדים. התמיכה הציבורית במפלגת הלייבור פחתה ובשנת 1992, קירנר הפסידה בבחירות למושלות מדינת ויקטוריה למועמד המפלגה הליברלית, ג'ף קנט. בשנת 1994, היא פרשה מפוליטיקה. לאחר פרישתה מהפוליטיקה, הקימה קירנר את הקבוצה האוסטרלית של רשימת אמילי, ארגון התומך בזכויות נשים להפלה מלאכותית ותומך בנשים הרצות לפוליטיקה. ב-11 ביוני 2012 היא הפכה לעמיתה (Companion, AC) במסדר אוסטרליה. בשנת 2013 לקתה בסרטן הוושט וב-1 ביוני 2015, היא נפטרה. מדיה וקבצים בנושא ג'ואן קירנר בוויקישיתוף Joan Kirner obituary, באתר הגרדיאן, ‏1 ביוני 2015 (באנגלית) Geoffrey Robinson, Joan Kirner, a pioneering leader for the Left as well as women, The Conversation (באנגלית) Biography - Joan Elizabeth Kirner - Labour Australia, labouraustralia.anu.edu.au (באנגלית) About, EMILY's List Australia (באנגלית)
המנון ונצואלה

תהילה לעם האמיץ (בספרדית: Gloria al Bravo Pueblo) הוא ההמנון הלאומי של ונצואלה. השיר נכתב על ידי ויסנטה סאליאס בשנת 1810 והולחן בשלב מאוחר יותר על ידי חואן חוזה לנדטה. ההמנון אומץ רשמית ב-25 במאי 1881. לחנו של ההמנון נקרא גם המרסייז הוונצואלני בשל הדמיון הקל בינו לבין לחנו של המנון צרפת. פזמון: Gloria al bravo pueblo que el yugo lanzó, la ley respetando la virtud y honor. בית ראשון: ¡Abajo cadenas! ¡Abajo cadenas! gritaba el Señor gritaba el Señor y el pobre en su choza libertad pidió. A este santo nombre tembló de pavor el vil egoísmo, que otra vez triunfó. (פזמון חוזר) בית שני: Gritemos con brío: Gritemos con brío: ¡Muera la opresión! ¡Muera la opresión! Compatriotas fieles, la fuerza es la unión. Y desde el Empíreo el Supremo Autor, un sublime aliento al pueblo infundió. (פזמון חוזר) בית שלישי: Unida con lazos Unida con lazos que el Cielo formó, que el Cielo formó, la América toda existe en nación. Y si el despotismo levanta la voz, ¡seguid el ejemplo que Caracas dio! (פזמון חוזר) דגל ונצואלה סמל ונצואלה מדיה וקבצים בנושא המנון ונצואלה בוויקישיתוף מידע על היצירה "המנון ונצואלה" באתר מיוזיק בריינז ערך זה הוא קצרמר בנושא ונצואלה ובנושא סמלים. אתם מוזמנים לתרום לוויקיפדיה ולהרחיב אותו.
Pluto x Baby Pluto

Pluto x Baby Pluto הוא אלבום אולפן משותף של הראפרים האמריקאים פיוצ'ר וליל עוזי ורט. האלבום יצא לאור ב-13 בנובמבר 2020, על ידי חברות התקליטים אפיק רקורדס, פריבנדז, ג'נריישן נאו ואטלנטיק רקורדס, והוצג בתצוגה מקדימה באמצעות טריילרים שונים מאז יולי 2020. שם האלבום מסמל את השילוב בין הכינויים של שני האמנים: פיוצ'ר מנכונה פלוטו וליל עוזי ורט מכונה בייבי פלוטו, תוך שהכינוי בא לידי ביטוי בעבר באמצעות השיר "Baby Pluto". זהו הפרויקט השני שהוציא פיוצ'ר בשנת 2020, לאחר High Off Life. זהו גם הפרויקט השלישי שהוציא ליל עוזי ורט באותה השנה, לאחר Eternal Atake וההוצאה המחודשת שלו, במיוחד לאחר מחסור במוזיקה שהוציא ליל עוזי ורט בין 2018 ל-2019. מהדורת דלוקס של האלבום יצאה ב-17 בנובמבר 2020, ארבעה ימים בלבד לאחר צאת האלבום. מידע על האלבום Pluto x Baby Pluto באתר MusicBrainz האלבום Pluto x Baby Pluto באתר ספוטיפיי האלבום Pluto x Baby Pluto באתר אפל מיוזיק האלבום Pluto x Baby Pluto באתר טיידל Schwartz, Danny. "Future and Lil Uzi Vert Hang Out in Deep Space on 'Pluto X Baby Pluto'". Rolling Stone. נבדק ב-14 בינואר 2021. {{cite web}}: (עזרה) DJ ESCO (14 בנובמבר 2020). "PLUTO x BABY PLUTO. 11-13-20" – via Instagram. {{cite web}}: (עזרה) "Future and Lil Uzi Vert Reveal 'Pluto x Baby Pluto' Tracklist". Rap-Up. 12 בנובמבר 2020. נבדק ב-12 בנובמבר 2020. {{cite web}}: (עזרה) Espinoza, Joshua. "Stream Lil Uzi Vert and Future's Collaborative Project 'Pluto x Baby Pluto'". Complex (באנגלית). נבדק ב-13 בנובמבר 2020. {{cite web}}: (עזרה)
עופר דגמי

עופר דגמי (נולד ב-28 במרץ 1967) הוא כדורגלן עבר ישראלי, ששיחק בעמדת החלוץ, בין היתר במכבי יפו ובית"ר ירושלים. דגמי הוא בנו של שוער העבר של מכבי יפו, ציון דגמי, ששיחק בקבוצה במשך שנים רבות, ואף הפך למנהל ויו"ר הקבוצה הבוגרת עם השנים. דגמי החל את דרכו במחלקת הנוער של מכבי יפו והלך בעקבות אביו, אך התפתח דווקא בעמדות ההתקפיות והצטיין בעמדת החלוץ. כבר בגיל 16 שותף במשחק הקבוצה הבוגרת בעת שרוב שחקניה שבתו. ב-1984 במשחק אימון שיחק עופר דגמי כחלוץ (בן 17), ואביו ציון כשוער מחליף (בן 42), והיה זה אחד הפעמים היחידות בכדורגל הישראלי שבהן אב ובנו שותפו באותו משחק ובאותה קבוצת כדורגל. דגמי אף שיחק בנבחרת הנוער של ישראל שם התפרסם בין היתר לשלילה שהיה מעורב בפרשת קובלנץ בה גנבו מספר שחקנים קופת צדקה מחדר האוכל המקומי בעת שהותם במחנה אימונים בקובלנץ שבגרמניה. בעקבות פרשה זו נענש דגמי כמו גם שאר המעורבים, כאשר הורחק לצמיתות מנבחרת הנוער, ובנוסף הורחק למספר חודשים מלשחק בקבוצתו מכבי יפו. בהמשך הקריירה קנה דגמי את מקומו בהרכב הבוגר של מכבי יפו באופן קבוע. בתחילת שנות ה-90 עשה דגמי מספר עונות מצטיינות במדי מכבי יפו כשסיים עונה עם מספרים דו ספרתיים של שערים, ובעונת 1991/1992 הצטרף דגמי כחלוץ רכש לבית"ר ירושלים ששיוועה לשחקנים איכותיים עקב ירידתה לליגה הארצית (הליגה השנייה), והוא השתתף בעונת העלייה של הקבוצה לליגה הלאומית (עונת חזרתו של אלי אוחנה לקבוצה מבלגיה), אך עזב אותה עונה אחת לאחר מכן. בהמשך עבר דגמי במכבי פתח תקווה, הפועל עכו, הפועל צפרירים חולון ובבית"ר באר שבע שהייתה בליגה הארצית (השנייה), שם המשיך להבקיע מספרים דו ספרתיים של שערים כמעט בכל עונה. בתחילת עונת 2000/2001 שיחק דגמי בהפועל נצרת עלית שהייתה בליגה השלישית שם הבקיע 13 שערים בליגה בעונה, ולאחר מכן פרש מכדורגל, בגיל 34. ב-2012 הורשע דגמי במעורבותו בהונאה ונידון לתשעה חודשי מאסר. דגמי הורשע במסגרת עסקת טיעון לאחר שהודה כי קיבל הלוואה פייקטיבית בסך של כשלושה מיליון שקל מבנק לאומי וביצע הונאה. עופר דגמי, באתר Transfermarkt צעירי יפו נכנעו לניסיון ת"א עדיף, מאת ח. בן יוסף, עיתון דבר 13 נובמבר 1983 עופר דיגמי: ביישנו את הכדורגל הישראלי, מאת אלכס פרלסמן, עיתון מעריב 28 נובמבר 1984 אורן קורנפלד‏, כדורגלן העבר עופר דגמי נידון לתשעה חודשי מאסר, באתר וואלה, 8 בינואר 2012
רכסי פינגר

רכסי פינגר (באנגלית: Finger Ridges) הם מספר רכסים ומצוקי סלע בולטים, שאינם מכוסים קרח, בחלק הצפון-מערבי של הרי קוק, באזור ארץ אואטס שבאנטארקטיקה. אורכם הכולל של הרכסים 24 קילומטרים, בכיוון מזרח-מערב. אורכם של הרכסים הבודדים בין 2 ל-4 קילומטרים. הרכס המרכזי (המכוסה קרח) הוא הגבוה ברכסים, והרכסים הקצרים יותר משתרעים לכיוון צפון ממנו. ההרים מופו לראשונה במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959. שמם של ההרים ניתן להם בשנת 1965 על ידי הוועדה המייעצת לשמות אנטארקטיים. השם הוא תיאורי. מראה הרכסים, בתצלומי האוויר, כאצבעות הפונות צפונה מהרכס המרכז. רכסי פינגר באתר הסקר הגאולוגי של ארצות הברית רכסי פינגר באתר הגאזט האנטארקטי של ממשלת ניו זילנד רכסי פינגר באתר הגאזט האנטארקטי של ממשלת אוסטרליה רכסי פינגר באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית הרי קוק משתרעים ומגיעים גם לאזור חוף הילרי, בשטח חסות רוס, שבאנטארקטיקה. מידע היסטורי וגאוגרפי מידע היסטורי וגאוגרפי באתר הגאזט האנטארקטי המשווה SCAR של ממשלת אוסטרליה
A Kind of Magic (שיר)

"A Kind of Magic" (בעברית: "סוג של קסם") הוא סינגל של להקת הרוק הבריטית קווין, מתוך האלבום A Kind of Magic. השיר נכתב על ידי מתופף הלהקה, רוג'ר טיילור, לסרט איש הנצח. הסינגל הגיע למקום הראשון בספרד וארגנטינה, למקום השלישי במצעד הסינגלים בבריטניה, לעשירייה הראשונה במספר מדינות אירופה ולמקום ה-42 בארצות הברית. השיר נכלל גם באלבומי האוסף של הלהקה, Greatest Hits II ו-Classic Queen. רוג'ר טיילור כתב את השיר לסרט איש הנצח. בריאן מיי תיאר את הגרסה המקורית כ"סוחפת וכבדה למדי". עבור גרסת האלבום, פרדי מרקיורי יצר לחן בס חדש, הוסיף הפסקות אינסטרומנטליות ושינה את סדר השיר. מרקיורי ודייוויד ריצ'רדס הפיקו את גרסת האלבום. מידע על היצירה "A Kind of Magic" באתר מיוזיק בריינז גרסאות נוספות ל"A Kind of Magic" באתר SecondHandSongs 2loud2oldmusic, Queen – ‘A Kind of Magic’ (1986) – Album Review (The Studio Album Series), 2 Loud 2 Old Music, ‏2021-07-20 (באנגלית)
When We're Old

"When We're Old" (בעברית: "כשאנחנו זקנים") הוא סינגל שהוקלט על ידי הזמרת הליטאית אייווה זאסימאוסקייטה. השיר יצא לאור ב-13 בפברואר 2018, וייצג את ליטא באירוויזיון 2018. ב-11 במרץ 2018, השיר זכה בקדם הליטאי לאירוויזיון 2018, ונבחר לייצג את ליטא בתחרות. ב-8 במאי 2018, השיר בוצע על ידי זאסימאוסקייטה בחצי הגמר הראשון של התחרות. השיר הגיע למקום ה-9 עם 119 נקודות, והעפיל לגמר. בליל הגמר, הסיר הגיע למקום ה-12 עם 181 נקודות (90 נקודות מהשופטים ו-91 מהקהל). מילות השיר "When We're Old" באתר Genius סרטון השיר "When We're Old" באתר יוטיוב Eurovision 2018 Results: Voting & Points Official Scottish Singles Sales Chart Top 100 Official Singles Downloads Chart Top 100
מיס עולם 1956

מיס עולם 1956 היא תחרות מיס עולם ה-6 במספר, 24 מתמודדות לקחו חלק בתחרות. התחרות נערכה בתיאטרון ליסאום בלונדון והונחתה על ידי מארגן התחרות אריק מורלי. עקב ניצחונה של ונצואלה בשנה הקודמת מארגני התחרות ציפו שמדינות רבות מרחבי אמריקה הלטינית ייגלו עניין לתחרות ויישלחו אליה נציגות אך דבר זה לא קרה לבסוף. ההכרזה על הזוכה לוותה באי הבנה כאשר נענד בתחילה האבנט של מיס עולם על מיס ארצות הברית, המקום השני, לאחר מכן תוקנה הטעות. סטירלינג מוס אן קלריסה אידן, רעייתו של ראש ממשלת בריטניה אנתוני אידן סיכום התחרות עובדות ומספרים
איתן

האם התכוונתם ל... מקומות איתן (מושב) – מושב במועצה האזורית שפיר אבני איתן – מושב של תנועת הפועל המזרחי בדרום רמת הגולן נווה איתן – קיבוץ מתחדש השייך למועצה אזורית עמק המעיינות (בקעת בית שאן) הר איתן – חלק מהרי ירושלים, הנמצא בניהול ובטיפול של הקרן הקיימת לישראל מצפה איתן – אתר הנצחה לזכרו של סגן איתן לבב, ממוקם סמוך לגבול הצפון ופארק אדמית ארגונים איתן (עמותה) – מיזם של מחב"א לקידום ההשכלה במחשוב אית"ן – מערך איתור הנעדרים בצה"ל א.י.ת.ן – איגוד ישראלי לתזמורות נוער המרכז למדיניות הגירה ישראלית (נקרא בעבר ״איתן״) - ארגון ישראלי המקדם מדיניות הגירה רשמית במדינת ישראל, בעקבות תופעת ההסתננות מאפריקה לישראל כלים צבאיים איתן (כטב"ם) – כלי טיס בלתי מאויש (כטב"ם) מתוצרת התעשייה האווירית לישראל איתן (נגמ"ש) – נגמ"ש גלגלי תוצרת ישראל הנמצא בפיתוח מתקדם בשפה העברית אית"ן – אותיות שימוש הבאות לפני פועל בעתיד אישים איתן האזרחי – משורר וחכם בימי דוד המלך וראשית תקופת שלמה אהרן איתין – ממייסדי אחוזת בית אור איתן – כדורסלן ישראלי אורה איתן – מאיירת וסופרת ילדים ישראלית איתן איתן – משורר בועז איתן – טייס קרב בחיל האוויר, דוקטור לפיזיקה ויזם הייטק גל איתן – כדורסלן ישראלי דן איתן – אדריכל ישראלי ולטר איתן – המנכ"ל הראשון של משרד החוץ הישראלי זיו איתן – אמן מרימבה, תופים, וכלי הקשה יוסף איתן – קצין בהגנה בצבא הבריטי ובצה"ל יעל איתן – שחקנית טלוויזיה ותיאטרון ישראלית יצחק איתן – אלוף פיקוד המרכז יצחק איתן (קריין) – קריין חדשות, שדרן רדיו, מנחה, עיתונאי ומשורר ישראלי ליאור איתן – חלילן ישראלי מיכאל איתן – ח"כ ושר מינה איתן – סופרת ישראלית מרים איתן – משוררת, סופרת ומתרגמת נחום איתן – חלוץ ענף תעשיית גלופות ההדפסה (צינקוגרפיות) בתל אביב נפתלי איתן – נשיא איגוד שופטי הכדורגל סגי איתן – מנהלת ישראלית שכיהנה כמנכ"לית חברת נכסים ובניין עלי איתן – בלשן ישראלי פרדי איתן – דיפלומט ושגריר ישראלי רויטל איתן – מרצה לתיאטרון, סופרת, במאית, מחזאית ודרמטורגית רחל איתן – סופרת רפאל איתן (רפול) - רמטכ"ל, ח"כ ושר רפי איתן – שר ממפלגת הגמלאים שולמית איתן – מחנכת, סופרת ומשוררת ישראלית שמואל איתן – ניצב במשטרת ישראל אישים ששמם הפרטי הוא איתן אתן (אתילן, תרכובת אורגנית פשוטה)
הממלכה המאוחדת באירוויזיון 2021

הממלכה המאוחדת השתתפה באירוויזיון 2021 עם השיר "Embers", שבוצע על ידי הזמר הבריטי ג'יימס ניומן. ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". לאחר ביטול התחרות ב-18 במרץ 2020 עקב מגפת הקורונה, ב-19 בפברואר 2021, רשות השידור הבריטית הודיעה כי ניומן יישאר הנציג הבריטי לאירוויזיון 2021. השיר הבריטי לתחרות, "Embers", יצא לאור ב-11 במרץ 2021. המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כחברה בחמש המדינות הגדולות, הממלכה המאוחדת מעפילה אוטומטית לגמר. בגמר האירוויזיון מוקמה הממלכה המאוחדת בסדר ההופעות במקום התשיעי, וסיימה במקום האחרון (ה-26) עם 0 נקודות הן מהשופטים והן מהקהל. UK Eurovision 2020 entry and song confirmed as James Newman with 'My Last Breath' שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 James Newman will represent the UK at Eurovision 2021! "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה)
ג'ו שוורץ

ג'ון ג'. ה. "ג'ו" שוורץ (באנגלית: John J. H. "Joe" Schwarz; נולד ב-15 בנובמבר 1937) הוא פוליטיקאי לשעבר ורופא אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן בשנים 2005–2007. שוורץ נבחר אל הקונגרס של ארצות הברית בבחירות 2004 מטעם המפלגה הרפובליקנית, ופרש לאחר תקופת כהונה אחת בלבד בקונגרס ה-109. שוורץ נולד וגדל בעיר באטל קריק שבדרום מישיגן, לאחר שמשפחתו עברה לשם בשנת 1935 כדי שאביו יוכל לעבוד כרופא בבית חולים של מִנְהָל החיילים המשוחררים. יש לו שני אחים גדולים, פרנק וג'נט. שוורץ למד בבית הספר היסודי פרמונט, בחטיבת הביניים וו. ק. קלוג ולבסוף השלים את לימודיו התיכוניים בתיכון המרכזי של באטל קריק. בצעירותו שיחק בקבוצות הבייסבול והפוטבול של התיכון, כמו גם היה חבר בנבחרת השחייה. ב-1959 השלים באוניברסיטת מישיגן לימודי תואר ראשון בהיסטוריה, שם הוסיף לשחק ב-1956 כשחקן פוטבול בעמדת הסנטר. בשנת 1964 סיים את בבית הספר לרפואה של אוניברסיטת וויין. בשנת 1974 שב שוורץ לעיר הולדתו באטל קריק יחד עם משפחתו, ומאז עסק ברפואת אף אוזן גרון בקליניקה פרטית. בהווה הוא רופא במרכז לבריאות המשפחה בבאטל קריק, מרכז בריאות בבעלות הממשלה הפדרלית של ארצות הברית. כמו כן, הוא גם עמית בחֶבֵר הכירוגים האמריקאים. רעייתו הראשונה, אן, נפטרה ב-1990, ומאשתו השנייה התגרש. במשך חמש שנים שירת בדרום-מזרח אסיה, תחילה עם כוחות צי ארצות הברית בווייטנאם כעוזר נספח ימי באינדונזיה, ולאחר מכן לצד סוכני ה-CIA בלאוס. בהמשך קריירתו הפוליטית היה חבר במועצת העירייה של באטל קריק, ובין השנים 1979–1986 היה ראש העיר. מ-1987 עד 2002 היה חבר הסנאט המדינתי של מישיגן, ובשנים 1993–2002 היה הנשיא הזמני של הסנאט. בנובמבר 2004 נבחר שוורץ אל בית הנבחרים של ארצות הברית כנציג מחוז הקונגרס השביעי של מישיג. הוא הושבע לתפקידו בראשית ינואר 2005. בשנת 2006 הצביע שוורץ נגד "תיקון הנישואין הפדרלי", שאסר על כל מדינה להכיר באופן חוקי בנישואים של בני-זוג מאותו המין. שוורץ נחשב לרפובליקני מתון שתמך בזכויות הפלה ובמחקר של תאי גזע עובריים. הוא פרש לאחר תקופת כהונה אחת, ולא התמודד מחדש ב-2006. שוורץ המשיך בפעילות ציבורית לאחר שירותו בגבעת הקפיטול. ברמה המדינתית מונה שוורץ לוועדת הייעוץ הפיננסי לשעת חירום של מושלת מישיגן ג'ניפר גרנהולם. ברמה הלאומית, מונה שוורץ על ידימזכיר ההגנה של ארצות הברית רוברט גייטס לשבת בפאנל העצמאי לחקירת התנאים במרכז הרפואי הצבאי הלאומי וולטר ריד שבוושינגטון הבירה. שוורץ מונה מחדש בפברואר 2007 לחבר הנאמנים של מכון אלטארום, תפקיד אותו מילא טרם כהונתו בקונגרס. הוא קיבל גם תפקיד הוראה בבית הספר למדיניות ציבורית של אוניברסיטת מישיגן. ב-16 ביוני 2014 הביע שוורץ תמיכה רשמית בנישואים חד-מיניים. ג'ו שוורץ, ברשת החברתית LinkedIn ג'ו שוורץ, באתר המדריך הביוגרפי של הקונגרס של ארצות הברית (באנגלית) ג'ו שוורץ, באתר המדריך הביוגרפי של הקונגרס של ארצות הברית (באנגלית) John J. Schwarz, באתר בית הספר פורד באוניברסיטת מישיגן (באנגלית) "Some Republicans backing gay marriage in Michigan". My Fox Detroit. June 17, 2014
ג'ו רגלנד

ג'וזף אלכסנדר רגלנד (באנגלית: Joseph Alexander Ragland; נולד ב-11 בנובמבר 1989) הוא כדורסלן אמריקאי-ליברי, המשחק בעמדת הרכז בהפועל תל אביב. לאחר שלמד ושיחק בתיכון בווסט ספרינגפילד, עבר רגלנד למכללת נורת' פלייט. בעונתו האחרונה במכללה נבחר לחמישיית העונה של הליגה והעמיד ממוצעים של 18.4 נקודות למשחק ב-56 אחוזים מהשדה. רגלנד סיים את הקריירה שלו במכללה כקלע המוביל בכל הזמנים של המכללה עם 1,286 נקודות, עם ממוצעים של 19.5 נקודות ו-3.1 אסיסטים למשחק. בעקבות יכולותיו המרשימות במכללת נורת' פלייט, הוצע לרגלנד מלגה באוניברסיטת המדינה של ויצ'יטה. בעונתו הראשונה במכללה והשלישית בקריירת המכללות, הוא פתח ב-19 משחקים והוביל את הקבוצה באסיסטים. כבר בעונתו הראשונה הצליח לזכות עם המכללה באליפות. רגלנד רשם את שיא הקריירה שלו מול אוניברסיטת נבדה בלאס וגאס עם 31 נקודות כשהוא קולע 8 שלשות. בעונתו האחרונה, הוא העמיד ממוצעים של 13.4 נקודות למשחק. בעקבות יכולתו נבחר רגלנד לחמישייה הראשונה של המחוז. בסך הכל בשתי העונות שלו במכללה, רגלנד שיחק ב-69 משחקים והעמיד ממוצעים של 10 נקודות, 3 אסיסטים ו-2.3 ריבאונדים למשחק. בשנת 2012, לאחר שלא נבחר בדראפט ה-NBA, הצטרף רגלנד לגולדן סטייט ווריורס במסגרת ליגת הקיץ של ה-NBA. אף על פי שבכל חמשת המשחקים בהם שותף הוא לא הפסיד, הוא לא הצליח להשיג חוזה. בשנת 2012, חתם רגלנד לשנתיים במורסיה מהליגה הספרדית. בתום העונה, לאחר שהצליח להשאיר את הקבוצה בליגה, עבר רגלנד לפלקנסטרו קאנטו אשר בדיוק שיחקה בפלייאוף הליגה האיטלקית. רגלנד היה אחד הגורמים המשמעותיים בעלייתה של קאנטו לחצי הגמר. ביולי 2013, האריך רגלנד את חוזהו לעונה נוספת בקאנטו. רגלנד פתח בכל משחקיו בקבוצה, ותרם רבות הן בליגה והן ביורוקאפ, שם נבחר למשחק האולסטאר ולשחקן המצטיין של המחזור הרביעי. יכולתו הטובה בקבוצה משכה את העיניים של אולימפיה מילאנו, במיוחד לאחר שקלע מולם באפריל 2014 שיא עונתי של 27 נקודות. ביולי 2014 הוא חתם בקבוצה לשנתיים, אך בתום עונה אחת בלבד הוא עזב. ב-29 ביולי 2015, חתם רגלנד לעונה בפינאר קרשיאקה מהליגה הטורקית. ב-9 בדצמבר אותה שנה הוא עזב את קרשיאקה וחזר לאיטליה כדי לחתום עד תום העונה באבלינו. ב-15 ביוני 2016, האריך רגלנד את חוזהו בקבוצה לעונה נוספת. ב-21 ביולי 2017, חתם רגלנד לשנתיים לוקומוטיב קובאן מהליגה הרוסית. ב-10 באוגוסט 2018, חתם רגלנד בהכוכב האדום בלגרד מהליגה הסרבית, לעונה עם אפשרות לעונה נוספת. ב-19 ביולי 2019, חתם רגלנד לעונה בדרושפאקה, אך בעקבות פציעה אינו שותף באף משחק בקבוצה. ב-12 בדצמבר אותה שנה, הוא חזר לאיטליה ולקדנציה שנייה בפלקנסטרו קאנטו. ב-31 ביולי 2020, חתם רגלנד בהפועל אילת מהליגה הישראלית. ב-21 ביולי 2021, חתם רגלנד בהפועל חולון. ב-19 ביוני 2024 חתם רגלנד בהפועל תל אביב. הפועל חולון אליפויות (1): 2021/2022 ג'ו רגלנד, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) החתמה מרשימה: ג'ו רגלנד מגיע לאילת, באתר מנהלת ליגת העל בכדורסל, ‏31 ביולי 2020 החתמה נוצצת: חולון צירפה את ג'ו רגלנד, באתר מנהלת ליגת העל בכדורסל, ‏21 ביולי 2021
מרכז העסקים הראשי של מלבורן

מרכז העסקים הראשי של מלבורן (באנגלית: Melbourne city centre), אשר מכונה גם "The CBD" או "The City", הוא אזור מרכז העסקים של העיר מלבורן שבאוסטרליה. אזור זה, המשתרע על פני כ-1.79 קמ"ר, וכלל כ-47 אלף תושבים נכון ל-2016. מרכז העסקים הראשי של מלבורן נחשב למרכז המסחר העיקרי של אוסטרליה. באזור זה נמצאים חמישה מתוך ששת המבנים הגבוהים ביותר באוסטרליה. זהו האזור המתויר ביותר במלבורן אשר כולל את רוב אטרקציות התיירות של העיר ואת מרכז סצנת חיי הלילה של העיר. Richards, Tim. "It's rooted: Aussie terms that foreigners just won't get". Traveller (באנגלית אמריקאית). נבדק ב-2017-01-11. ערך זה הוא קצרמר בנושא אוסטרליה. אתם מוזמנים לתרום לוויקיפדיה ולהרחיב אותו.
דרלינג הרבור

דרלינג הרבור (באנגלית: Darling Harbour) הוא אזור בעיר סידני שבאוסטרליה, הכולל מתחם נופש ומדרחוב גדול אשר הממוקם בפאתי אזור העסקים הראשי של סידני. בדרלינג הארבור נמצאים מספר מתקנים ואטרקציות ציבוריות מרכזיות בהן: מרכז הקניות הרבורסייד רציף קוקל ביי (אשר כולל מסעדות, ברים, ואת אחד ממועדוני הלילה הגדולים באוסטרליה) תיאטרון IMAX פארק טומבולונג המוזיאון הימי הלאומי של אוסטרליה האקווריום של סידני מוזיאון מאדאם טוסו עולם חיות הבר של סידני מרכז האבוריג'ינים מרכז הכנסים הבינלאומי של סידני שוק הדגים הטיילת של דרלינג הרבור מדיה וקבצים בנושא דרלינג הרבור בוויקישיתוף "Darling Harbour". Sydney.com. ערך זה הוא קצרמר בנושא אוסטרליה ובנושא תיירות. אתם מוזמנים לתרום לוויקיפדיה ולהרחיב אותו.
ת'דאה גרהם

ת'דאה גרהם (באנגלית: Thaddea Graham; נולדה ב-29 במרץ 1997) היא שחקנית צפון אירית ילידת הרפובליקה העממית של סין. גרהם אומצה מבית יתומים בצ'אנגשה, סין לאחר שמלאה לה שנה. היא גדלה במחוז דאון בצפון אירלנד. היא הייתה אחת מהילדים הראשונים שאומצו מחו"ל בצפון אירלנד. היא למדה בבית הספר היסודי קילינצ'י בקילינצ'י ומאוחר יותר בבית הספר "קולג'ייט בלומפילד" בבלפסט. גרהם סיימה תואר ראשון במשחק מבית הספר לחינוך לאמנויות בלונדון בשנת 2018. ת'דאה גרהם, ברשת החברתית אקס (טוויטר) ת'דאה גרהם, ברשת החברתית אינסטגרם ת'דאה גרהם, סרטונים בערוץ היוטיוב ת'דאה גרהם, במסד הנתונים הקולנועיים IMDb (באנגלית) ת'דאה גרהם, באתר Rotten Tomatoes (באנגלית) ת'דאה גרהם, באתר Metacritic (באנגלית) ת'דאה גרהם, במסד הנתונים הקולנועיים KinoPoisk (ברוסית) Barter, Pavel (13 במרץ 2021). "Thaddea Graham: If I have a voice, I don't want to waste it". נבדק ב-23 במרץ 2021. {{cite web}}: (עזרה) McCarthy, Esther (22 במרץ 2021). "Thaddea Graham: Ireland's rising star on her new Netflix series, and her Chinese heritage". נבדק ב-23 במרץ 2021. {{cite web}}: (עזרה) McNeilly, Claire (24 בספטמבר 2020). "Young Northern Ireland actress Thaddea Graham the star of new BBC drama Us". נבדק ב-1 בנובמבר 2020. {{cite web}}: (עזרה) "Thaddea starring in hit BBC show". 7 באוקטובר 2020. נבדק ב-1 בנובמבר 2020. {{cite web}}: (עזרה) "Thaddea Graham". ArtsEd. נבדק ב-18 במרץ 2020. {{cite web}}: (עזרה) East, Ben (19 בפברואר 2019). "The dystopian duel of stars in their cars". נבדק ב-18 במרץ 2020. {{cite web}}: (עזרה) "Netflix's YA Spring Showcase: See photos of the streamer's brightest young stars". 16 בפברואר 2020. נבדק ב-18 במרץ 2020. {{cite web}}: (עזרה) Schick, Michal (30 במרץ 2020). "Thaddea Graham talks being the biggest 'Letter for the King' badass". נבדק ב-1 באפריל 2020. {{cite web}}: (עזרה) "Tom Hollander to star in Us, David Nicholls' adaptation of his bestselling novel for BBC One". 17 ביולי 2019. נבדק ב-20 בדצמבר 2019. {{cite web}}: (עזרה) Furn, David (19 בדצמבר 2019). "Netflix reveals who'll play Sherlock Holmes in its new series The Irregulars". נבדק ב-20 בדצמבר 2019. {{cite web}}: (עזרה) "Thaddea Graham". Independent Talent Group. נבדק ב-18 במרץ 2020. {{cite web}}: (עזרה)
ניקולאי לבניקוב

ניקולאי לבניקוב (ברוסית: Николай Владиславович Левников; נולד ב-15 במאי 1956, פינסק) הוא שופט כדורגל מקצועי ברוסיה, בעבר כדורגלן.[דרושה הבהרה] ניקולאי לבניקוב נולד בפינסק אז בבלארוס הסובייטית, כיום בבלארוס. בשנת 1984 הוא החל להיות שופט במשחקי אליפות ברית המועצות בכדורגל. בשנת 1991 הוא לראשונה היה שופט בתחרות בינלאומית - באליפות אירופה לנוער. בשנת 1996 הוא היה שופט ביורו 1996. בשנת 1998 הוא הגיע למונדיאל, אך לאחר משחק בודד ברזיל-מרוקו לא קיבל מינוי למשחקים נוספים. בסך הכל ניקולאי לבניקוב היה שופט ב-71 משחקים בינלאומיים וב-155 משחקים של אליפות ברית המועצות ואליפות רוסיה בכדורגל. בשנת 2001 הוא התמנה ל"מפקח פיפ"א" ובהיותו בתפקיד זה השתתף ביורו 2004 ומונדיאל 2006. בשנים 2001–2006 לבניקוב היה נשיא איגוד שופטי הכדורגל הרוסית. הוא פוטר מתפקיד זה על ידי ויטאלי מוטקו. ניקולאי לבניקוב ממשיך בפעילותו בתחום הכדורגל ומנהל "אקדמיה לשיפוט ספורטיבי" בסנקט פטרבורג. בנו קיריל לבניקוב, לאחר קריירה של כדורגלן גם הוא פנה לתחום השיפוט. ניקולאי לבניקוב, באתר Soccerway פרופיל השופט, באתר Transfermarkt ניקולאי לבניקוב, באתר World Referee ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.